ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 33/2562เรื่อง หลักเกณฑ์ในรายละเอียดเกี่ยวกับการติดต่อและ ให้บริการลูกค้าสําหรับผู้ประกอบธุรกิจหลักทรัพย์ และผู้ประกอบธุรกิจสัญญาซื้อขายล่วงหน้า (ฉบับที่ 6) อาศัยอํานาจตามความในข้อ 5(1) ประกอบกับข้อ 12(3) และ (12) ข้อ 14 ข้อ 35/1 ข้อ 37 ข้อ 38 ข้อ 40 ข้อ 41 ข้อ 42 ข้อ 43 ข้อ 44 และข้อ 49 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 และข้อ 11 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุนที่ ทธ. 51/2558 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 13 กรกฎาคม พ.ศ. 2558 ข้อ 12(3/1) และข้อ 25/1 แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ซึ่งแก้ไขเพิ่มเติม โดยประกาศคณะกรรมการกํากับตลาดทุน ที่ ทธ. 6/2560 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 7) ลงวันที่ 9 กุมภาพันธ์ พ.ศ. 2560 สํานักงานออกประกาศไว้ดังต่อไปนี้ ข้อ 1 ให้ยกเลิกหมวด 7/1 การให้บริการซื้อขายผลิตภัณฑ์ในตลาดทุนโดยลูกค้ายินยอมให้ตัดสินใจแทนในขอบเขตที่จํากัด ข้อ 41/1 ถึง 41/9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 51/2559 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 1 ธันวาคม พ.ศ. 2559 และให้ใช้ความต่อไปนี้แทน"หมวด 7/1การให้บริการเกี่ยวกับแผนจัดสรรการลงทุนหรือกลยุทธ์การลงทุน\_\_\_\_\_\_\_\_\_\_\_\_\_\_\_\_\_\_\_\_\_\_ ข้อ 41/1 การให้บริการเกี่ยวกับแผนจัดสรรการลงทุนหรือกลยุทธ์การลงทุนให้เป็นไปตามหลักเกณฑ์ดังต่อไปนี้ (1) การกําหนดแผนจัดสรรการลงทุนหรือกลยุทธ์การลงทุน ให้เป็นไปตามส่วนที่ 1 (2) การซื้อขายผลิตภัณฑ์ในตลาดทุนตามแผนจัดสรรการลงทุนหรือกลยุทธ์การลงทุน ให้เป็นไปตามส่วนที่ 2ข้อ 41/2 ผู้ประกอบธุรกิจต้องจัดเก็บข้อมูลหลักฐานในการให้บริการในหมวดนี้ตามหลักเกณฑ์ที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการให้บริการสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า เว้นแต่การจัดเก็บข้อมูลหลักฐานที่เกี่ยวข้องกับการให้บริการซื้อขายผลิตภัณฑ์ในตลาดทุน ให้จัดเก็บเป็นระยะเวลาไม่น้อยกว่า 5 ปีนับแต่วันที่มีการซื้อขาย โดยในระยะเวลา 2 ปีแรกต้องจัดเก็บในลักษณะที่พร้อมให้สํานักงานเรียกดูหรือตรวจสอบได้ทันทีส่วนที่ 1การกําหนดแผนจัดสรรการลงทุน หรือกลยุทธ์การลงทุน\_\_\_\_\_\_\_\_\_\_\_\_\_\_\_\_\_\_\_\_\_\_ ข้อ 41/3 ในส่วนนี้ "การกําหนดแผนจัดสรรการลงทุน" หมายความว่า การวิเคราะห์และแนะนําการลงทุนเพื่อกําหนดแผนจัดสรรการลงทุนสําหรับลูกค้า ซึ่งแสดงถึงผลิตภัณฑ์ในตลาดทุนแต่ละประเภทและสัดส่วนการลงทุน (portfolio advisory) "การกําหนดกลยุทธ์การลงทุน" หมายความว่า การกําหนดกลยุทธ์การลงทุนสําหรับการส่งคําสั่งซื้อขายผลิตภัณฑ์ในตลาดทุนโดยใช้โปรแกรมการคัดเลือกและส่งคําสั่งซื้อขายผลิตภัณฑ์ในตลาดทุนโดยอัตโนมัติ ซึ่งไม่สามารถถูกแทรกแซงขั้นตอนการส่งคําสั่งได้ "ผู้ประกอบธุรกิจ" หมายความว่า (1) ผู้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์หรือการเป็นที่ปรึกษาการลงทุน (2) ผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าหรือการเป็นที่ปรึกษาสัญญาซื้อขายล่วงหน้า "ผู้ที่รับผิดชอบดูแลหน่วยงานการลงทุน" หมายความว่า ผู้ที่รับผิดชอบดูแลหน่วยงานการลงทุนตามกฎหมายว่าด้วยประกันชีวิตและประกาศที่ออกโดยอาศัยอํานาจแห่งกฎหมายดังกล่าวคําว่า "ผู้จัดการกองทุน" และ "นักวิเคราะห์การลงทุน" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน แต่ไม่รวมถึงผู้ที่ได้รับความเห็นชอบการเป็นบุคลากรดังกล่าวด้วยคุณสมบัติการดํารงตําแหน่งผู้จัดการ หรือตําแหน่งเทียบเท่าที่เรียกชื่ออย่างอื่นซึ่งดูแลรับผิดชอบสูงสุดในสายงานที่เกี่ยวกับการลงทุน หรือสายงานที่เกี่ยวกับตลาดทุน แล้วแต่กรณีข้อ 41/4 ในการให้บริการกําหนดแผนจัดสรรการลงทุนหรือกลยุทธ์การลงทุนแก่ลูกค้าผู้ประกอบธุรกิจต้องจัดให้มีกลไกหรือกระบวนการในการจัดทําแนวทางการลงทุนของผู้ประกอบธุรกิจ (house view) ที่มีประสิทธิภาพ โดยให้ผู้จัดการกองทุน นักวิเคราะห์การลงทุน หรือผู้ที่รับผิดชอบดูแลหน่วยงานการลงทุน มีส่วนร่วมในการกําหนดแนวทางการลงทุนด้วย ทั้งนี้ แนวทางดังกล่าวต้องผ่านการเห็นชอบจากผู้รับผิดชอบสูงสุดในสายงานที่เกี่ยวกับตลาดทุนของผู้ประกอบธุรกิจ แนวทางการลงทุนของผู้ประกอบธุรกิจต้องมีรายละเอียดอย่างน้อยดังต่อไปนี้ (1) รูปแบบของแผนจัดสรรการลงทุนหรือกลยุทธ์การลงทุนที่เหมาะสม โดยคํานึงถึงประโยชน์ของลูกค้าเป็นสําคัญ (2) แนวทางในการคัดเลือกผลิตภัณฑ์ในตลาดทุน (3) โครงสร้างการลงทุน (portfolio construction) ตามหลักเกณฑ์ดังนี้(ก) กรณีแผนจัดสรรการลงทุน ต้องมีการจัดสรรและกําหนดสัดส่วนการลงทุนหรือการทําธุรกรรมในผลิตภัณฑ์ในตลาดทุนที่เหมาะสม (asset allocation) (ข) กรณีกลยุทธ์การลงทุน ต้องกําหนดตัวแปรของกลยุทธ์การลงทุน (parameter) เพื่อใช้ในโปรแกรมการคัดเลือกและส่งคําสั่งซื้อขายผลิตภัณฑ์ในตลาดทุนโดยอัตโนมัติทั้งนี้ ผู้ประกอบธุรกิจอาจแต่งตั้งคณะกรรมการการลงทุน ซึ่งประกอบด้วยผู้รับผิดชอบสูงสุดในสายงานที่เกี่ยวกับการวิเคราะห์ผลิตภัณฑ์ในตลาดทุนและสายงานที่เกี่ยวกับการบริหารความเสี่ยง เพื่อทําหน้าที่ในการกําหนดแนวทางการลงทุนตามวรรคหนึ่งก็ได้ข้อ 41/5 ผู้ประกอบธุรกิจต้องจัดให้มีข้อตกลงการให้บริการแก่ลูกค้าเป็นลายลักษณ์อักษร โดยต้องกําหนดขอบเขตและเงื่อนไขในการให้บริการ รวมถึงสิทธิของลูกค้าในการใช้บริการทั้งนี้ ในกรณีที่มีการเปลี่ยนแปลงข้อมูลอย่างมีนัยสําคัญ ผู้ประกอบธุรกิจต้องจัดให้มีการดําเนินการทบทวนข้อตกลงการให้บริการและปรับปรุงข้อมูลทันที ข้อ 41/6 ในการติดต่อและให้บริการลูกค้า ผู้ประกอบธุรกิจต้องดําเนินการดังต่อไปนี้(1) ดูแลให้บุคลากรของผู้ประกอบธุรกิจให้คําแนะนําและกําหนดแผนจัดสรรการลงทุนหรือกลยุทธ์การลงทุนที่สอดคล้องกับผลการประเมินระดับความเสี่ยงที่ลูกค้ายอมรับได้และเป้าหมายในการลงทุนของลูกค้า โดยต้องอยู่ในขอบเขตของแนวทางการลงทุนของผู้ประกอบธุรกิจ (house view) ทั้งนี้ ในกรณีที่ลูกค้าประสงค์จะลงทุนในผลิตภัณฑ์ในตลาดทุนนอกเหนือแนวทางการลงทุนดังกล่าว ผู้ประกอบธุรกิจต้องดําเนินการใด ๆ เพื่อให้ลูกค้าตระหนักถึงความเสี่ยงจากการลงทุนนอกเหนือแนวทางการลงทุนดังกล่าว รวมทั้งต้องจัดให้มีหลักฐานที่แสดงว่าลูกค้าได้รับทราบและยอมรับความเสี่ยงจากการลงทุนด้วย(2) จัดให้มีการติดตามและปรับปรุงข้อมูลของลูกค้า โดยในกรณีที่ผลการประเมินความเสี่ยงของลูกค้ามีการเปลี่ยนแปลง ให้ผู้ประกอบธุรกิจปรับปรุงแผนจัดสรรการลงทุนหรือกลยุทธ์การลงทุนและนําเสนอข้อมูลต่อลูกค้าโดยไม่ชักช้า ข้อ 41/7 ผู้ประกอบธุรกิจต้องจัดให้มีการเปิดเผยข้อมูลการวัดผลการดําเนินงานให้ลูกค้าทราบ โดยต้องเปรียบเทียบผลการดําเนินงานกับตัวชี้วัดการดําเนินงาน (benchmark) ที่สอดคล้องกับแผนจัดสรรการลงทุนหรือกลยุทธ์การลงทุนของลูกค้าและเป็นดัชนีผลตอบแทนรวม (total return index) ทั้งนี้ ในกรณีที่ไม่สามารถระบุตัวชี้วัดการดําเนินงานของแผนจัดสรรการลงทุนหรือกลยุทธ์การลงทุนเป็นดัชนีผลตอบแทนรวมได้ ให้เปิดเผยอัตราผลตอบแทนขั้นต่ํา (hurdle rate) พร้อมทั้งอธิบายถึงความเหมาะสมของอัตราผลตอบแทนดังกล่าว ในกรณีที่ผู้ประกอบธุรกิจให้บริการซื้อขายผลิตภัณฑ์ในตลาดทุนตามแผนจัดสรรการลงทุนหรือกลยุทธ์การลงทุนตามส่วนที่ 2 ด้วย ผู้ประกอบธุรกิจต้องจัดให้มีการเปิดเผยข้อมูลการวัดผลการดําเนินงานตามวรรคหนึ่งให้ลูกค้าทราบตามระยะเวลาที่ตกลงไว้กับลูกค้าส่วนที่ 2การซื้อขายผลิตภัณฑ์ในตลาดทุนตามแผนจัดสรรการลงทุนหรือกลยุทธ์การลงทุน\_\_\_\_\_\_\_\_\_\_\_\_\_\_\_\_\_\_\_\_\_\_ ข้อ 41/8 ในส่วนนี้ "ผู้ประกอบธุรกิจ" หมายความว่า (1) ผู้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์(2) ผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า ข้อ 41/9 ในการให้บริการซื้อขายผลิตภัณฑ์ในตลาดทุนตามแผนจัดสรรการลงทุนหรือกลยุทธ์การลงทุนของลูกค้า ให้ผู้ประกอบธุรกิจดําเนินการดังต่อไปนี้(1) กําหนดขั้นตอนและวิธีการให้ลูกค้าเลือกแผนจัดสรรการลงทุนหรือกลยุทธ์การลงทุน โดยต้องมีหลักฐานยืนยันการเลือกแผนจัดสรรการลงทุนหรือกลยุทธ์การลงทุนของลูกค้า(2) มีกลไกควบคุมการซื้อขายผลิตภัณฑ์ในตลาดทุนที่มีประสิทธิภาพ ที่สามารถดูแลให้การซื้อขายผลิตภัณฑ์ในตลาดทุนเป็นไปตามแผนจัดสรรการลงทุนหรือกลยุทธ์การลงทุนของลูกค้า ตลอดจนมีการติดตามและปรับปรุงการลงทุน (monitoring & rebalancing) ให้สอดคล้องกับแผนจัดสรรการลงทุนของลูกค้า(3) มีข้อตกลงเป็นลายลักษณ์อักษรกับลูกค้า (ก) กําหนดขั้นตอนและวิธีดําเนินการในการส่งคําสั่งซื้อขายผลิตภัณฑ์ในตลาดทุน รวมถึงในกรณีที่เกิดเหตุสุดวิสัยหรือเหตุจําเป็นที่ไม่สามารถให้บริการได้ (ข) เงื่อนไขของการสับเปลี่ยนการลงทุนไปยังกองทุนรวมอื่นซึ่งมีนโยบายการลงทุนที่ใกล้เคียงกัน ในกรณีที่กองทุนรวมที่ได้ลงทุนไว้มีการเลิกกองทุนรวม ปิดรับคําสั่งซื้อขายหน่วยลงทุน หรือเหตุอื่นใดทํานองเดียวกัน (ถ้ามี) (4) จัดให้มีการแยกบัญชีซื้อขายผลิตภัณฑ์ในตลาดทุนตามหมวดนี้ออกจากบัญชีซื้อขายผลิตภัณฑ์ในตลาดทุนประเภทอื่น(5) ดําเนินการให้ลูกค้ายืนยันรายละเอียดของคําสั่ง ก่อนการซื้อขายผลิตภัณฑ์ในตลาดทุนตามหลักเกณฑ์ดังนี้ (ก) กรณีซื้อขายผลิตภัณฑ์ในตลาดทุนตามแผนจัดสรรการลงทุน ต้องให้ลูกค้ายืนยันรายชื่อผลิตภัณฑ์ในตลาดทุน เว้นแต่เป็นการซื้อขายหน่วยลงทุนเพื่อสับเปลี่ยนการลงทุนไปยังกองทุนรวมอื่นซึ่งมีนโยบายการลงทุนที่ใกล้เคียงกัน ในกรณีที่กองทุนรวมที่ได้ลงทุนไว้มีการเลิกกองทุนรวม ปิดรับคําสั่งซื้อขายหน่วยลงทุน หรือเหตุอื่นใดทํานองเดียวกัน อาจไม่ต้องดําเนินการ ให้ลูกค้ายืนยันรายชื่อผลิตภัณฑ์ในตลาดทุนก็ได้ (ข) กรณีซื้อขายผลิตภัณฑ์ในตลาดทุนตามกลยุทธ์การลงทุน ต้องดําเนินการให้ลูกค้ายืนยันตัวแปรของกลยุทธ์การลงทุน (parameter)(6) แจ้งให้ลูกค้าทราบถึงข้อมูลดังนี้ ก่อนการซื้อขายผลิตภัณฑ์ในตลาดทุนตามแผนจัดสรรการลงทุน (ก) ประมาณการสัดส่วนการลงทุนของแต่ละรายผลิตภัณฑ์ในตลาดทุน (ข) กรอบราคาที่เหมาะสมของแต่ละรายผลิตภัณฑ์ในตลาดทุน"ข้อ 2 ผู้ประกอบธุรกิจที่มีการทําสัญญาให้บริการกําหนดแผนจัดสรรการลงทุนหรือกลยุทธ์การลงทุน การให้บริการซื้อขายผลิตภัณฑ์ในตลาดทุนตามกลยุทธ์การลงทุน หรือการให้บริการซื้อขายหน่วยลงทุนเพื่อสับเปลี่ยนการลงทุนไปยังกองทุนรวมอื่นซึ่งมีนโยบายการลงทุนที่ใกล้เคียงกัน ในกรณีที่กองทุนรวมที่ได้ลงทุนไว้มีการเลิกกองทุนรวม ปิดรับคําสั่งซื้อขายหน่วยลงทุน หรือเหตุอื่นใดทํานองเดียวกัน กับลูกค้าอยู่ก่อนวันที่ประกาศนี้ใช้บังคับ ให้ดําเนินการให้เป็นไปตามหมวด 7/1 การให้บริการเกี่ยวกับแผนจัดสรรการลงทุนหรือกลยุทธ์การลงทุนแห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้าลงวันที่ 10 พฤศจิกายน พ.ศ. 2557 ซึ่งแก้ไขเพิ่มเติมโดยประกาศนี้ โดยไม่ชักช้าภายใน 1 ปีนับแต่วันที่ประกาศนี้มีผลใช้บังคับข้อ 3 ผู้ประกอบธุรกิจที่มีการทําสัญญาให้บริการซื้อขายผลิตภัณฑ์ในตลาดทุนโดยลูกค้ายินยอมให้ตัดสินใจแทนในขอบเขตที่จํากัดกับลูกค้าอยู่ก่อนวันที่ประกาศนี้ใช้บังคับ ให้สามารถดําเนินการต่อไปได้โดยต้องปฏิบัติตามหลักเกณฑ์ในการให้บริการตามวรรคสอง แต่ทั้งนี้ไม่เกิน 1 ปีนับแต่วันที่ประกาศนี้มีผลใช้บังคับการให้บริการตามวรรคหนึ่งให้หมายความถึง การให้บริการตามหมวด 7/1 การให้บริการซื้อขายผลิตภัณฑ์ในตลาดทุนโดยลูกค้ายินยอมให้ตัดสินใจแทนในขอบเขตที่จํากัด แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 35/2557 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 10 พฤศจิกายน พ.ศ. 2557 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 51/2559 เรื่อง หลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า (ฉบับที่ 3) ลงวันที่ 1 ธันวาคม พ.ศ. 2559 ซึ่งถูกยกเลิกโดยประกาศนี้ ข้อ 4 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2562 เป็นต้นไป ประกาศ ณ วันที่ 12 เมษายน พ.ศ. 2562 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์